جەیمز گاندۆڵفینی

جەیمس جۆزێف گاندۆڵفینی جونیەر (١٨ی تشرینی یەکەمی ١٩٦١–١٩ی حوزەیرانی ٢٠١٣) ئەکتەرێکی ئەمریکی بوو کەوا بۆ بەرجەستەکردنی ڕۆڵی کارەکتەرە مافیا ئیتاڵیە ئەمەریکیەکەی زنجیرەکەی کەناڵی ئێچ بی ئۆ سۆپڕانۆکان، تۆنی سۆپڕانۆ ناسراوە. بۆ رۆڵی ناوبراو سێ خەڵاتی ئێمی، سێ خەڵاتی سکرین گیڵد و خەڵاتێکی گۆڵدن گڵۆبی بردۆتەوە. رۆڵگێرانەکەی گاندۆلفینی وەک تۆنی سۆپڕانۆ بە یەکێک لە باشترین ڕۆڵگێرانەکانی مێژووی تەلەڤیزیۆن دادەنرێت لەنێو تەواوی ڕەخنەگران و بینەراندا.

ڕۆڵە دیارەکانی لە فیلم بریتین لە ڤیرجیل لە فیلمی True Romance (١٩٩٣)، عەریف بۆبی دۆرتی لە فیلمی Crimson Tide (١٩٩٥)، کۆلۆنێل وینتەر لە The Last Castle (٢٠٠١)، و پارێزگاری نیویۆڕک لە The Taking of Pelham 123 (٢٠٠٩). ڕۆڵەکانی تری بریتین لە ئەکتەر بیر لە فیلمی Get Shorty (١٩٩٥) و کارۆڵی تووڕە لە فیلمی Where the Wild Things Are (٢٠١٠). بۆ رۆڵی ئالبێرت لە فیلمی Enough Said (٢٠١٣) گاندۆڵفینی ستایشێکی زۆر کرا لەلایەن ڕەخنەگرانەوە و چەندین خەڵاتی بردەوە. دوایین رۆڵی وەک ئەکتەر لە فیلمی The Drop بوو لە پاڵ ئەکتەر تۆم ھاڕدی، کە فیلمەکە دوای مردنی بڵاوکرایەوە.

لە ساڵی ٢٠٠٧دا، گاندۆڵفینی ھەڵسا بە بەرھەمھێنانی دۆکیومێنتاریەک لەژێر ناوی Alive Day Memories: Home from Iraq، کە تێیدا چاوپێکەوتنی لەگەڵ سەربازە دێرینەکانی جەنگی عێراقدا دەکرد و دۆکیومێنتاریەکی تریش لەژێر ناوی Wartorn کە ئەمەیان تایبەت بوو بە باسکردنی کاریگەریە نەرێنیەکانی جەنگ لەسەر کۆمەڵگای ئەمریکی.

 ژیانی سەرەتایی و پەروەردە 
گاندۆڵفینی لە وێستوود، نیوجێرزی لەدایکبووە. دایکی ناوی سانتا بووە و پاککەرەوەی بوو لە قوتابخانەی دواناوەندی و بە ڕەچەڵەک خەڵکی ناپۆلی بووە لە ئیتاڵیا، بەڵام لە ئەمریکا لەدایکبووە. باوکیشی ئیتاڵیەکی رەسەن بووە و خەڵکی ناوچەی بۆڕگۆ ڤال دی تارۆ لە باکووری ئیتاڵیا بووە، کەوا کاری کرێکاری و پاسەوانیەتی کردووە. جگە لەمەش باوکی خاوەن مەدالیای مۆری جەنگی جیھانی دووەمە، کە پێشکەشی ئەو سەربازانە دەکرێت کە لەکاتی جەنگ بریندار دەبن یاخود دەمرن. خێزانی گاندۆڵفینی کەسانی دیندار بوونە و پەیڕەوی ئاینی کاتۆلیکی ڕۆمانیان کردووە بە ئیتاڵی لە ماڵەوە قسەیان کردووە. بەھۆی کاریگەری دایک و باوکی، گاندۆلفینی ھەستێکی نەتەوایەتی بەھێزی بۆ وڵاتە ڕەسەنەکەی بۆ درووستبووە و زوو زوو سەردانی ئیتاڵیای کردووە. ھەروەھا گاندۆڵفینی خاوەن دوو خوشک بووە.

گاندۆڵفینی لە پاڕک ڕیج، نیوجێرزی گەورەبووە و لە دواناوەندی پاڕک ڕیج لەساڵی ١٩٧٩ دەرچووە، لەوێ یاریزانێکی بەردەوامی تۆپی باسکە و چالاک بوو لە شانۆدا. دواتر بۆتە خاوەن بڕوانامەی بەکالۆریۆس لە پەیوەندیەکان لە زانکۆی ڕوتگێرز لەساڵی ١٩٨٣، لەکاتی زانکۆشیدا وەک پاسەوانی مەیخانەیەک کاریکردووە.  بەر لە کاری نواندنی وەک بەڕێوبەری یانەی شەوانە و مەیگێڕیش کاری کردووە لە مانھاتن. دواتر لەڕێگەی ھاوڕێیەکیەوە بەناوی ڕۆجەر بارت دەبردرێتە خولێکی تایبەت بە ھونەرەکانی نواندن و بۆ دوو ساڵ لەژێر سەرپەرشتی کاترین گەیتلی بەردەوام دەبێت.  

 ژیانی پیشەگەری 
link=https://en.wikipedia.org/wiki/پەڕگە:SopranosKuwaitUSO.jpg|alt=|وێنۆک|گاندۆلفینی و تۆنی سیریکۆ سەردانی سەربازگەیەکی ئاسمانی ویلایەتە یەکگرتووەکانی ئەمریکا دەکەن، ٢٠٠٩.
link=https://en.wikipedia.org/wiki/پەڕگە:Rose_McGowan_James_Gandolfini_100331-N-0696M-280.jpg|alt=|وێنۆک|گاندۆلفینی ڕۆز مکگۆوان لە کوەیت.
گاندۆڵفینی سەرەتا بە شانۆگەری دەستی بە نواندن کردووە و کارە سەرەتاییەکانی بینینەوەی ئەو ڕۆڵانە بوو کەوا مارلۆن بڕاندۆ پێشتر بینبووی لە ھەریەک لە فیلمەکانی A Streetcar Named Desire و On the Waterfront. یەکێک لە سەرەتاییترین کارەکانی نواندنی لە فیلمی True Romanceی کوێنتن تارانتینۆ بوو کە تێیدا ڕۆڵێ ڤیرجیلی دەبینی و بەگوتەی خۆی سەرچاوەی ئیلھامی کارەکتەرەکەی لە ھاوڕێیەکی کۆنەوە وەرگرتبوو کە پیاوکوژ بووە.Brown, Eric (June 19, 2013). "James Gandolfini: The Late Actor's Best Scenes In 'The Sopranos,' 'True Romance' And More". International Business Times. Retrieved May 7, 2015. لە فیلمی داھاتووی Terminal Velocity (١٩٩٤)، گاندۆڵفینی رۆڵی بێن پینکواتەری بینی کەوا پیاوێک توندوتیژی ڕووسیە. لە ساڵی ١٩٩٥، بەشداربوو لە فیلمی Crimson Tide کەوا سەرکەوتنێکی مەزنی لە بۆکس ئۆفیس بەدەستھێنا. لە ھەمان ساڵدا بەشداری فیلمی Get Shorty (1995یشی کردووە. فیلمی داھاتووی بریتی بوو لە The Juror (١٩٩٦) کە تێیدا رۆڵی بکوژێکی مافیایی بینیوە.

گاندۆڵفینی ستایشێکی زۆر کرا بۆ بەرجەستەکردنی رۆڵی تۆنی سۆپرانۆ، کارەکتەری تۆنی سۆپڕانۆ لە زنجیرە دراماکەی کەناڵی ئێچ بی ئۆ بەناوی سۆپڕانۆکان، کەوا سەرۆک مافیایەکی ناوچەی نیوجێرزیە و پیاوێکی خێزانیە. زنجیرەکە لە نێوان ساڵانی ١٩٩٩ تاکو ٢٠٠٧ بەردەوام بوو. بۆ ڕۆڵی تۆنی سۆپرانۆ، گاندۆڵفینی توانی سێ خەڵاتی ئێمی بۆ باشترین ئەکتەری سەرەکی لە زنجیرەیەکی درامادا بباتەوە و ماڵپەڕی ئینتەرتەینمێنت ویکلی لە پلەی ٤٢ەمین ئەفسانەی مێژووی زنجیرە تەلەڤیزیۆنەکانی جێگیر کرد. بەدەر لەم خەڵاتەش، گاندۆڵفین دەیان خەڵاتی تری بردەوە وەک گۆڵدن گڵۆب و ساگ. موچەی گاندۆڵفینی بۆ ھەر ئەڵقەیەکی زنجیرەکە ١ میلیۆن دۆلار بوو بەپێی دوایین ئاماری وەرزی زنجیرەکە لە ٢٠٠٧.

لە ٢٠٠٧، گاندۆڵفینی ھەڵسا بە بەرھەمھێنانی دۆکیومێنتاریەک بۆ ئێچ بی ئۆ کەوا تیسکی دەخستە سەر سەربازە دێرینەکانی جەنگی عێراق کەوا لەکاتی ئەرکی سەربازیاندا زیانی ھەتایییان بەرکەوتبوو و باسی کاریگەری سەربازیەکەیان لەسەر ژیانی ڕۆژانەیانی دەکرد. بۆ ئەم مەبەستە، گاندۆڵفینی چاوپێکەوتنی لەگەڵ ١٠ سەربازی ڕزگاربوو کردبوو کەوا باسی ژیانی خۆیان دوای جەنگ دەکرد، ھەروەھا باسی ئەو ساتانەیان دەکرد کەوا زۆر نزیک ببوون لە مەرگ.

لە ھەمان ساڵدا، گاندۆڵفینی بەشداربوو لە دۆکیومێنتاریەکی تری تایبەت بە جەنگی عێراق بەناویAlive Day Memories: Home From Iraq، بەڵام ئەمجارە تەنھا وەک بەرھەمھێنەری جێبەجێکار بوو. یەکەمین کاری دوای تەواوبوونی زنجیرەی سۆپرانۆس بریتی بوو لە دانانی کۆمپانیەیەکی فیلمی تایبەت بە خۆی بەناوی Attaboy Films. لە ساڵی ٢٠٠٩ بەشداربوو لە شانۆگەری God of Carnage کە تەم ھۆیەوە پاڵێوراو کرا بۆ خەڵاتی تۆنی بۆ باشترین ئاکتەری سەرەکی لە شانۆگەریەکدا، بەڵام خەڵاتەکەی بە جێفری ڕەش دۆڕاند کەوا شانۆکاری سەرەکی شانۆگەری Exit the King بوو. دواتر ڕۆڵی پارێزگاری نیویۆڕکی بینی لە فیلمی The Taking of Pelham 123 لە پاڵ ئەکتەر دێنزێل واشنگتن.

لە ساڵی ٢٠١٠دا، گاندۆڵفینی بەشداربوو لە دۆکیومێنتاریەکی تری ئێچ بی ئۆ وەک بەرھەمھێنەر کە ئەمجارە دۆکیومێنتاریەکە تیشکی دەخستە سەر کاریگەریەکانی PTSD بەدرێژایی مێژووی ئەمریکا لەنێوان ساڵانی ١٨٦١ تاکو ٢٠١٠. دۆکیومێنتاریەکە پڕبوو لە چاوپێکەوتن لەگەڵ سەرباز و ئەفسەرانی سوپای ئەمریکی کەوا باسی ژیانی خۆیان دوای جەنگ دەکرد، ھەروەھا چەندین نامەی دۆزراوەی جەنگی جیھانیی یەکەم و جەنگی ناوخۆی ئەمریکا شیکاری بۆ کرابوو تایبەت بەم دۆکیومێنتاریە.

گاندۆڵفینی بەردەوام بوو لە بەرھەمھێنان بۆ تۆڕی ئێچ ئۆ، ئەمجارە بەرھەمھێنەری جێبەجێکاری فیلمی Hemingway & Gellhorn (٢٠١٢) کە تێیدا باسی ژیانی ھاوسەرگیری نووسەری بەناوبانگ ئێرنست ھێمینگوەی دەکرد. گاندۆڵفینی دووبارە لەگەڵ درووستکەری زنجیرەی سۆپرانۆکان کاری کردووە ئەمجارە بۆ فیلمێکی میوزیکاڵ بوو بەناوی Not Fade Away (٢٠١٢) کەوا یەکەمین کاری دەرھێنانی فیلمی دەیڤد چەیس بوو.

دوو فیلمی تر کەوا بەر لە مردنی لە ١٩ی تەمووزی ٢٠١٣ کاری وێنەگرتنەکانی تەواوی کردبوو، ماوەیەک دوای مردنی بڵاوکرانەوە. یەکەمینیان فیلمی Enough Said بوو کە کۆمیدیایەکی ڕۆمانسی بوو لەپاڵ خانمە یاکتەر جولیا لویس-درێیفوس. فیلمەکە پێشوازیەکی گەرمی لێکرا و ستایشێکی تایبەتی گاندۆڵفینی تیادا کرا. فیلمی دووەم و کۆتایی کە دوای مردنی بڵاوکراوە، بریتی بوو لە فیلمی The Drop کە تێیدا گاندۆڵفینی ڕۆڵی کەزن مارڤی دەبینی لە پاڵ ئەکتەر تۆم ھاڕدی. فیلمەکە لە ١٢ی ئەیلوولی ٢٠١٤ بڵاوبوویەوە و دووبارە گاندۆڵفینی ستایشێکی زۆر کرا بۆ ڕۆڵەکەی لەم فیلمەدا.
گاندۆڵفینی ناوی وەک بەرھەمھێنەری جێبەجێکار نووسرابوو لە کورتە زنجیرەی بەرھەمھێنراوی کەناڵی ئێچ بی ئۆ بەناوی کەوا لە The Night Of ساڵی ٢٠١٦ بڵاوبوویەوە. سەرەتا وا دانرابوو گاندۆڵفینی خۆیشی لە زنجیرەکەدا رۆڵ بگێڕێت لە سەرەتاکانی ٢٠١٣، بەڵام ئەوکات زنجیرەکە لەلایەن ئێچ بی ئۆوە گەشەی پێنەرا. دوای چەند مانگێک ئێچ بی ئۆ لەم بڕیارەی پاشگەز بوویەوە و دەستیانکردووە بە کارکردن لەسەر زنجیرەکە، بەڵام بەر لە وێنەگرتنیزنجیرەکە گاندۆڵفینی کۆچی دوایی کرد. ئەکتەر جۆن تورتورۆ ڕۆڵەکەی گاندۆڵفینی وەرگرت کەوا پێشتر بەیەکەوەش کاریان کردبوو.

 ژیانی تایبەتی 
گاندۆڵفینی بەردەوام بوو لە سەردانکردنی شوێنی لەدایکبوونەکەی لە نیوجێرزی و بەردەوام پشتگیری ڕێکخراوەکانی توێژینەوەی شێرپەنجەی مەمکی کردووە، بەڵام لە شاری نیویۆڕک ژیاوە. گاندۆڵفینی چەندین موڵکی گەورەی لە ناوچەکانی نیوجێرزی کڕیبوو. ئەکتەر بڕێت ماڕتن دەربارەی گاندۆڵفینی لە چاوپێکەوتنێکی ساڵی ٢٠٠٩ گوتی: «گاندۆڵفینی ھەمیشە ھەوڵی ئەوەی داوە لە ئەنجامدانی چاوپێکەوتن بە دووربێ، زۆرجار خۆی بە قەڵەوە نەفامەکەی نیوجێرزی دەناسێنێ ئەگەر چاوپێکەوتن بکات.»

گاندۆڵفینی و ھاوسەری یەکەمی، مارسی وودارسکی، لە شوباتی ١٩٩٩ ھاوسەرگیریان کرد، بەڵام لە شوباتی ٢٠٠٢ داوای جیابوونەوەیان پێشکەشی دادگا کرد کەوا لە ٨ی کانوونی یەکەمی ٢٠٠٢ جیابوونەوەکە بەکۆتا ھات. گاندۆڵفینی کوڕێکی بەناوی مایکڵ دوای خۆی جێھێشتووە کە لەدایکبووی ٢٠٠٠ە. لە ٣٠ ئابی ٢٠٠٨ دووەم ھاوسەرگیری خۆی لەگەڵ خانمە ئەکدوای تەر دێبۆرا لین ئەنجامدا لە شاری ئۆنولولو لە ھاوایی. لە دووەم ھاوسەرگیریشیدا، کچێکی بەناوی لیلانا خۆی جێھێشتووە کە لەدایکبووی ٢٠١٢یە.

 مەرگ 
مردنی گاندۆڵفینی لەناکاو ڕوویدا ئەوکاتەی تەمەنی ٥١ ساڵان بوو لە ١٩ی تەمووزی ٢٠١٣ لە شاری ڕۆما. گاندۆڵفینی وایدانابوو گەشت بکات بەرەو سیسیلیا بە مەبەستی وەرگرتنی خەڵاتێکی ڕێزلێنانی لە فیستیڤاڵی فیلمی تاورۆمینا، بەڵام لە شەوەکەدا و لە کاتژمێر ١٠ کوڕە ١٣-ساڵانەکەی مایکڵ ئەو بە بێ ھۆشی دۆزیبوویەوە لە ھۆتێلەکەیان. مایکڵ پەیوەندیکردبوو بە کارمەندانی پێشوازی ھۆتێلەکە کە ئەوانیش پەیوەندیان بە یەکەی فریاکەوتنەوە کردبوو، گاندۆڵفینی کاتژمێر ١٠:٤٠ خولەک گەیشتە نەخۆشخانە، و دوای بیست خولەک مردنی ڕاگەیەنرا. ڕاپۆرتە پزیشکیەکان ئاماژەیان بەوەدابوو کەوا بەھۆی جەڵدەی دڵەوە گیانی لەدەستدابوو.

لەگەڵ بڵاوبوونەوەی ھەواڵی مردنی، چەندین سیاسەتمەداری وەک جۆن مکەین و پارێزگاری نیوجێرزی کریس کریستی نیگەرانی خۆیان لەسەر ئینتەرنێت ڕاگەیاند. کریستی بڕیاریدا کەوا تەواوی باڵەخانەکانی نیوجێرزی ئاڵاکانیان تا نیوە بێننە خوارەوە وەک ڕێزلێنانێک بۆ گاندۆڵفینی لەکاتی ھاتنەوەی تەرمەکەی بۆ ویلایەتە یەکگرتووەکان.  ڕۆژێک دوای مردنی، ھونەرمەند بڕوس سپرینگستین لەپاڵ ئەکتەر ستیڤن ڤان زاندت کەوا لەپاڵ گاندۆڵفینی لە زنجیرەی سۆپرانۆکان رۆڵی سیلڤیۆی دەبینی، گۆرانیەکی تایبەتیان بۆ مەرگی گاندۆڵفینی ساز کرد. تەرمی گاندۆڵفینی لە ٢٣ی تەمووزدا گەیەنرایەوە ویلایەتە یەکگرتووەکان. نوێنەری خێزانەکەیان مایکڵ کۆبۆڵد سوپاسی بەرپرسانی ئیتاڵی و ئەمریکی بوو کەوا لە پرۆسەی گەڕاندنەوەی تەرمەکەیدا یارمەتیدەر بوو کەوا لەجیاتی گەیشتنەوەی بە ٧ ڕۆژ تەرمەکەیان بە ٤ ڕۆژ گەڕاندەوە.  ستەیجەکانی شانۆی بڕۆدوەی تەواوی ڕووناکیەکانیان لە شەودا کوژاندنەوە وەک ڕێزێک بۆ گاندۆڵفینی.

پرسەکەی گاندۆڵفینی لە ٢٧ی تەمووزی ٢٠١٣ لە کەنیسەی ئێپیسکۆپال لە مانھاتن، نیویۆڕک بەڕێوەچوو بە ئامادەبوونی خێزانەکەی و زۆربەی ئەکتەرانی زنجیرەی سۆپڕانۆکان. تەرمەکەی کراوە خۆڵ و ڕادەستی خێزانەکەی کرایەوە.

 ناوبانگ و یادکردنەوەی 
ماڵپەری TV Guide ھەڵسا بە بڵاوکردنەوەی بابەتێکی تایبەت دوای مردنی گاندۆڵفینی لە ١ی تەمووزی ٢٠١٣ کەوا ئەلبوومێکی گەورەی وێنەکانی گاندۆلفینیان بڵاوکردەوە. لەنێویدا، نوسەر مات ڕۆوش ئاماژەی بەوەداوە کەوا چەندین کارەکتەری ناوداری تەلەڤیزیۆنی بەبێ گاندۆڵفینی بوونیان نەدەبوو وەک ڤیک ماکی لە زنجیرەی The Shield، ئال سویرنگن لە زنجیرەی Deadwood و دۆن درەیپەر لە زنجیرەی Mad Men کەوا زۆربەی ئیلھامیان لە کارەکتەری تۆنی سۆپڕانۆ وەرگرتبوو. خانمە ئەکتەر ئێدی فالکۆ، کەوا ڕۆڵی کاڕمێڵا سۆپرانۆی لە زنجیرەی سۆپرانۆکان بەرجەستە دەکرد ڕایگەیاند کەوا تووشی شۆک بوو بە بیستی ھەواڵی مەرگی گاندۆڵفینی؛ درووسکتەری زنجیرەی سۆپرانۆکان، دەیڤد چەیس ڕایگەیاند کەوا گاندۆڵفینی کەسێکی بلیمەت بوو. بڕایان کڕانستن کەوا لە زنجیرەی گۆڕانی خراپ کارەکتەری واڵتەر وایتی بەرجەستە دەکرد ڕایگەیاند کەوا ئەو کارەکتەرە بەبێ تۆنی سۆپرانی بوونی نەدەبوو؛ و لە پاڵ ئەمانیشدا بڕاد پیت کەوا لەگەڵ گاندۆڵفینی لە سێ فیلمدا بەشداربوو ڕایگەیاند کەوا گانذۆڵفینی «ئەکتەرێکی چاونەترس، ڕووخۆش و خاوەن ڕۆحێکی ھێمن بوو».

سێ مانگ دوای مردنی، ڕاگەیەنرا کەوا وەسیەتنامەکەی گاندۆڵفینی کەوا لە کانوونی یەکەمی ٢٠١٢ نووسرابوو، ئاماژەی بە جێھێشتنی نزیکەی ٧٠ میلیۆن دۆلار کردبوو بۆ کچ، ھاوسەری پێشووی و خوشکەکانی کردبوو. وەسیەتنامەکە ئاماژەی بە جێھێشتنی موڵک بۆ کوڕەکەی، مایکڵ نەکردبوو، بەوپێیەی دڵنیایی ژیانی بۆ کوڕەکەی تەرخان کردبوو کە بریتی بوو لە ئەستۆ گرتنی تەواوی خەرچیەکانی لەلایەن حکومەتەوە. لە کانوونی یەکەمی ٢٠١٣دا لەڕێگەی واژوو کۆکردنەوەیەکی سەرھێل کەوا لەلایەن ھاوڕێی کۆنی گاندۆلفینی، لۆری فرێدریکسەوە رێکخرابوو، شەقامێکی گەڕەکەکەی بەناوی ئەوەوە کرا لە مەڕاسیمێکی کراوەدا بە ئامادەبوونی زۆربەی ھاو ئەکتەرانی زنجیرەی سۆپڕانۆکان.

دەرھێنەر سپایک جۆنز فیلمی ئەو ی پێشکەشی گاندۆلفینی کرد، کەوا بەیەکەوە پێشتر کاریان لەسەر فیلمی Where the Wild Things Are کردبوو.

لە ساڵی ٢٠١٤دا و دوای مردنی، گاندۆڵفینی خرایە ڕیزی ناودارانی نیوجێرزی.

لە ساڵی ٢٠١٩دا، ڕاگەیەندرا کەوا کوڕەکەی مایکڵ گاندۆلفینی، ڕۆڵی تۆنی سۆپرانۆیەکی گەنج بەرجەستە لە فیلمی The Many Saints of Newark کەوا چیڕۆکەکەی باسی ڕووداوەکانی پێش زنجیرەی سۆپرانۆکان دەکات.

 بەرھەمەکان 
 فیلم 
ساڵناوی فیلمرۆڵتێبینی١٩٨٧Shock! Shock! Shock!ئۆردەرلی١٩٩١The Last Boy Scoutدەستەڕاستی ماڕکۆندەرکەوتنی کامیۆ١٩٩٢تۆنی باڵدێساری١٩٩٣Money for NothingبیڵیTrue RomanceڤیرجیلMr. WonderfulمایکItalian Movieئەنجێلۆ١٩٩٤AngieڤینیTerminal Velocityبێن پینکواتەر١٩٩٥ویل کابێراCrimson Tideعەریف بۆب دۆرتیGet Shortyبیرپاڵێورا – خەڵاتی سکرین گیڵد بۆ باشترین کاست لە فیلمێکدا١٩٩٦ئێدی١٩٩٧Night Falls on Manhattanجۆوی ئالگرێتۆShe's So Lovelyکیفەر12 Angry Menبڕیادەری #٦Perdita Durangoویڵی وودی تۆماسMidnight in the Garden of Good and Evilچێشتلێنەردەرکەوتنی کامیۆ١٩٩٨Fallenلوکێنی کەینئال لەڤ١٩٩٩8mmئێدی پوڵA Whole New Dayڤینسنت٢٠٠١وینستن باڵدریThe Man Who Wasn't Thereبیگ دەیڤ بروستەرکۆلۆنێل وینتەر٢٠٠٤Surviving Christmasتۆم ڤاڵکۆ٢٠٠٥Romance & Cigarettesنیک مەڕدەرStories of Lost Soulsڤینسنتلە بەشی: "A Whole New Day"٢٠٠٦Lonely Heartsلێکۆلەر چارڵز ھیلدەربرانتAll the King's Menتاینی دەفیClub Sodaپیاوەکە٢٠٠٧Stories USAپیاوەکەلە بەشی: "Club Soda"٢٠٠٩In the Loopعەریف جۆرج میلەرپارێزگاری نیویۆڕکWhere the Wild Things Areکاڕۆڵدەنگ٢٠١٠Welcome to the Rileysدەگ ڕایلیMint Julepبەڕێز جی٢٠١١Down the Shoreبەیلی یولەرViolet & Daisyپیاوەکە٢٠١٢Killing Them SoftlyمیکیNot Fade Awayپات دامیانۆZero Dark Thirtyبەڕێوبەری سی ئای ئەی لیۆن پانێتاThe Patriot of Americaدانی کۆلدەنگ٢٠١٣The Incredible Burt Wonderstoneدەگ مەنیEnough Saidئالبێرتدوای مردنی بڵاوکرایەوە
براوە - خەڵاتی بۆستن سۆسایەتی بۆ باشترین ئەکتەری پشتگیریکار
پاڵێوراو – خەڵاتی ڕەخنەگرانی بڕۆدکاست بۆ باشترین ئەکتەری کۆمیدی
پاڵێوراو – خەڵاتی ڕەخنەگرانی بڕۆدکاست بۆ باشترین ئەکتەری پشتگیریکار
پاڵێوراو– خەڵاتی ڕەخنەگرانی شیکاگۆ بۆ باشترین ئەکتەری پشتگیریکار
پاڵێوراو – خەڵاتی ئیندپێندنت بۆ باشترین ئەکتەری پشتگریکاری نێر
پاڵێوراو – خەڵاتی ڕەخنەگرانی لەندەن بۆ باشترین ئەکتەری پشتگریکاری ساڵ
پاڵێوراو – خەڵاتی سکرین گیڵد بۆ باشترین ئەکتەری پشتگریکار
پاڵێوراو – خەڵاتی ڕەخنەگرانی واشنگتن دی سی بۆ باشترین ئەکتەری پشتگریکار٢٠١٤The Dropمارڤدوای مردنی بڵاوکرایەوە

 تەلەڤیزیۆن 
ساڵناوی زنجیرەرۆڵتێبینیەکان١٩٩٧Gunواڵتەر دیفدێلیئەڵقەی: "Columbus Day"12 Angry Menبڕیادەری ژمارە شەشفیلمی تەلەڤیزیۆنی١٩٩٩–٢٠٠٧سۆپڕانۆکانتۆنی سۆپڕانۆ٨٦ ئەڵقە
Primetime Emmy Award for Outstanding Lead Actor in a Drama Series (2000, 2001, 2003)
AFI Award for Actor of the Year - Male - TV Series (2001)
Golden Globe Award for Best Actor – Television Series Drama (2000)
Screen Actors Guild Award for Outstanding Performance by a Male Actor in a Drama Series (1999, 2002, 2007)
Screen Actors Guild Award for Outstanding Performance by an Ensemble in a Drama Series (1999, 2007)
TCA Award for Individual Achievement in Drama (1999, 2000, 2001)
Nominated – Golden Globe Award for Best Actor – Television Series Drama (2001, 2002)
Nominated – Primetime Emmy Award for Outstanding Lead Actor in a Drama Series (1999, 2004, 2007)
Nominated – Golden Nymph Award for Outstanding Actor – Drama Series (2008)
Nominated – Satellite Award for Best Actor – Television Series Drama (1999, 2000, 2001)
Nominated – Screen Actors Guild Award for Outstanding Performance by a Male Actor in a Drama Series (2000, 2001, 2004, 2006)
Nominated – Screen Actors Guild Award for Outstanding Performance by an Ensemble in a Drama Series (2000, 2001, 2002, 2004, 2006)
Nominated – TCA Award for Individual Achievement in Drama (2003, 2004, 2006)
Nominated – Viewers for Quality Television Award for Best Actor (2000)٢٠٠٢Sesame Streetخۆی١ ئەڵقە٢٠٠٤Saturday Night Liveدانیشتوویەکی نیوجێرزیئەڵقەی: "بێن ئافلێک/Nelly"٢٠٠٨Alive Day Memories: Home from Iraqفیلمی تەلەڤیزیۆنی؛ بەرھەمھێنەر
پاڵێوراو – خەڵاتی ئێمی بۆ بەرھەمێکی نا خەیاڵی یان دۆکیومینتاری٢٠١٠Wartorn: 1861–2010فیلمی تەلەڤیزیۆنی؛ بەرھەمھێنەر٢٠١١Cinema Veriteکڕەیگ گیلبێرگفیلمی تەلەڤیزیۆنی؛٢٠١٢Hemingway & Gellhornفیلمی تەلەڤیزیۆنی؛ بەرھەمھێنەر
پاڵێوراو – خەڵاتی ئێمی بۆ باشترین کورتە زنجیرە یاخود فیلمی تەلەڤیزیۆنی٢٠١٣Nicky Deuceبۆبی ئێگزفیلمی تەلەڤیزیۆنی٢٠١٦The Night Ofجاک ستۆنبەرھەمھێنەری جێبەجێکار (دوای مردنی)

 یاری ڤیدیۆیی 
ساڵناوی یاریرۆڵتێبینی٢٠٠٦The Sopranos: Road to Respectتۆنی سۆپڕانۆدەنگ و شێوەی بۆ یاریەکە تەرخان کردووە

 سەرچاوەکان 

 بەستەرە دەرەکییەکان 

پۆل:لەدایکبووانی ١٩٦١
پۆل:مردووانی ٢٠١٣
پۆل:ئەمریکییەکانی بە ڕەگەز ئیتاڵی
پۆل:ئەکتەرەکانی فیلمی پیاوی ئەمریکی
پۆل:ئەکتەرەکانی تەلەڤیزیۆنی پیاوی ئەمریکی
پۆل:ئەکتەرەکانی شانۆی پیاوی ئەمریکی
پۆل:ئەکتەرەکانی پیاوی ئەمەریکیی سەدەی ٢٠ەم
پۆل:ئەکتەرەکانی پیاوی ئەمەریکیی سەدەی ٢١ەم
پۆل:ئەکتەرەکانی پیاوی ئەمریکیی سەدەی ٢٠ەم
پۆل:ئەکتەرەکانی پیاوی ئەمریکیی سەدەی ٢١ەم
پۆل:ئەمریکییەکانی بە ڕەگەز ئیتالی
پۆل:ئەکتەرانی دەنگی پیاوی ئەمریکی
پۆل:پاڵێوراوانی هۆڵی ناوبانگ لە نیوجێرزی
پۆل:ئەکتەرانی نێر لە ویلایەتی نیویۆرک
پۆل:پاڵێوراوانی ھۆڵی ناوبانگ لە نیوجێرزی
پۆل:ئەکتەرە پیاوە ئەمریکییەکانی سەدەی ٢٠ەم
پۆل:ئەکتەرەکانی فیلمە پیاوە ئەمریکییەکان
پۆل:ئەکتەرانی دەنگیی پیاوە ئەمریکییەکان
پۆل:ڕێبازەکانی ئەکتەران
پۆل:براوەکانی خەڵاتی ئێمی پرایم تایم بۆ نمایشێکی نایاب لەلایەن ئەکتەری سەرەکی لە زنجیرەدراما